钦定古今图书集成/明伦汇编/官常典/第440卷 > 册府元龟 > 《料敌》
## 钦定古今图书集成/明伦汇编/官常典/第440卷 > 册府元龟 > 《料敌》

夫“用兵之道，先胜而后战”，此料敌之情也。自战国之
后，金革日试，至于正合奇胜，伐谋伐交，以诡谲相高，
以方略自许者，亦曷尝无人哉！汉氏之后，司戎政者
或善揣强弱，先为备豫达外邦之情状，审敌人之形
势。沈谋独断，见之于未萌；深识远虑，表之于无象。用
能取威而制胜，攘寇而保民，挫逆徒之锐气，遏戎酋
之内侮。克清多垒。以集洪伐。自非练经武之善志，得
御兵之要道。洞见至顺。举无不臧者，亦安能及是乎。